Čisto nebo i velika nadmorska visina Atacama pustinje u Čileu
pružaju savršene uvjete za provođenje astronomskih opažanja.
Opservatoriji ESO-a se nalaze u ovoj zabačenoj planinskoj pustinji
i obavljaju spektakularna opažanja tijekom noći.
Ali 2. sprnja 2019., jedan od ovih opservatorija, Opservatorij La Silla
će biti okružen tamom tijekom dana.
Dogodit će se potpuna pomrčina Sunca!
Sve što trebate znati o potpunoj pomrčini Sunca 2019.
Potpuna pomrčina Sunca je jedan od najljepših prizora u prirodi.
Učinak ovih rijetkih događaja je tako dramatičan da su mnoge rane civilizacije
vjerovale da su loši znakovi.
Danas možemo točno predvidjeti pomrčine Sunca puno unaprijed.
Uzbudljiv su prizor, i pružaju nam način da opažamo mračne dijelove Sunca.
Tijekom pomrčine Sunca, Mjesec se kreće između Zemlje i Sunca,
prekrivajući dio Sunčevog diska na nebu.
Ovo se ne može dogoditi svaki mjesec zbog nagiba u Mjesečevoj orbiti.
U slučaju potpune pomrčine Sunca, koja se na Zemlji događa u prosjeku jednom u 14 mjeseci,
cijeli Sunčev disk je prekriven i Mjesec baca sjenu na uzak predio Zemlje,
put potpune pomrčine.
U 2019., put potpune pomrčine je širok samo otprilike 200 kilometara, no dug je približno 11 000 kilometara.
Od iznimne je važnosti da koristite odgovarajuću i učinkovitu zaštitu za oči kad gledate pomrčinu!
Dok pomrčina napreduje, kada je preko 95 posto Sunca prekriveno Mjesecom,
naša okolina postaje mračnija i tiša.
Na nebu, sjajni planeti, pa čak i zvijezde koje se inače ne vide zbog Sunčeve svjetlosti,
počinju se pojavljivati na tamnoj pozadini.
Samo nekoliko sekundi prije no je Sunce u potpunoj pomrčini, vanjski dio njegove atmosfere, Sunčeva korona,
napokon se pojavljuje. U tom istom trenutku izgleda poput dijamantnog prstena na nebu.
Tada zadnji biseri Sunčeve svjetlosti — Bailyjevi biseri — nestaju. I potpuna pomrčina počinje.
Spektakularna ticala od Sunčeve plazme vidljiva su na Suncu tijekom pomrčine.
Ove niti su otprilike 10 milijuna puta tamnije od Sunčeve svjetlosti,
tako da su vidljive samo kada je Sunce potpuno prekriveno Mjesecom.
Na La Silli, potpuna pomrčina će trajati 1 minutu i 48 sekundi, a Sunce će biti nisko nad horizontom.
Kada je Sunce potpuno prekriveno, nebo postaje tamno plavo, uz boje sutona koje se pojavljuju na horizontu.
Planeti i zvijezde pojavljuju se tijekom tih minuta tame.
Tijekom pomrčine na La Silli, planeti Venera i Merkur, te sjajne zvijezde,
uključujući Sirius, Procyon, Rigel i Betelgeuse bit će vidljivi.
ESO će otvoriti Opservatorij La Silla za javnost na dan pomrčine Sunca.
Posjetitelji će moći, ako vremenski uvjeti to dopuste, vidjeti pomrčinu Sunca
među jedinstvenom flotom teleskopa ESO-a, na 2400 metara nadmorske visine.
Ali ne samo to — tijekom cijelog dana pomrčine, posjetitelji i školske grupe
moći će upoznati La Silla teleskope i prisustvovati predavanjima i radionicama.
Mogli biste čekati na iduću potpunu pomrčinu iznad Opservatorija La Silla,
no sljedeća se neće dogoditi do 28. travnja 2231.
Za sretnu nekolicinu, bit će to prilika koja se događa samo jednom u životu.
Hoćete li biti tamo?
Prijepis: ESO; Prijevod: Ivana Kurečić